ROKIŠKIO RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL BŪSTO NUOMOS AR IŠPERKAMOSIOS BŪSTO NUOMOS MOKESČIŲ DALIES KOMPENSACIJOS DYDŽIO

2023 m. balandžio 28 d. Nr. AV-366

Rokiškis

Vadovaudamasis Lietuvos Respublikos paramos būstui įsigyti ar išsinuomoti įstatymo 18 straipsnio 1 dalimi, Savivaldybės būsto, socialinio būsto nuomos mokesčio ir būsto nuomos ar išperkamosios būsto nuomos mokesčio dalies kompensacijos dydžio apskaičiavimo metodika, patvirtinta Lietuvos Respublikos Vyriausybės 2001 m. balandžio 25 d. nutarimu Nr. 472 „Dėl Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčio dalies kompensacijos dydžio apskaičiavimo metodikos, minimalaus bazinio būsto nuomos ar išperkamosios būsto nuomos mokesčio dalies kompensacijos dydžio ir bazinio būsto nuomos ar išperkamosios būsto nuomos mokesčio dalies kompensacijos dydžio perskaičiavimo koeficiento patvirtinimo“, Lietuvos Respublikos socialinės apsaugos ir darbo ministro 2022 m. gruodžio 29 d. įsakymu Nr. A1-904 „Dėl bazinių būsto nuomos ar išperkamosios būsto nuomos mokesčio dalies kompensacijos dydžių savivaldybėms 2023 metams patvirtinimo“, Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašu, patvirtintu Rokiškio rajono savivaldybės tarybos 2019 m. spalio 25 d. sprendimu Nr. TS-221 „Dėl Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo patvirtinimo“:

1. Nustatau būsto nuomos ar išperkamosios būsto nuomos mokesčio dalies kompensacijos dydį 2023 metais, už vieną kvadratinį metrą naudingojo ploto, faktiškai tenkančio vienam asmeniui ar šeimos nariui:

1.1	vienam asmeniui – 4,64 euro per mėnesį;

1.2	dvejų asmenų šeimai – 3,25 euro per mėnesį vienam šeimos nariui;

1.3	trijų asmenų šeimai – 2,78 euro per mėnesį vienam šeimos nariui;

1.4	keturių ir daugiau asmenų šeimai – 2,55 euro per mėnesį vienam šeimos nariui.

2.	Nurodau, kad skaičiuojant konkretų būsto nuomos ar išperkamosios būsto nuomos mokesčio dalies kompensacijos dydį, nuomojamo būsto naudingasis plotas, faktiškai tenkantis vienam asmeniui ar šeimos nariui negali būti mažesnis kaip 10 kvadratinių metrų ir didesnis kaip 14 kvadratinių metrų (apvalinant iki 2 skaičių po kablelio).

Įsakymas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Administracijos direktorius	Valerijus Rancevas